Lac de Sant Ferriòl

Lo lac de Sant Ferriòl es un lac de retenguda dins la montanha Negra situat sus Laudòt, dins los departaments franceses de la Nauta Garona, de Tarn e d'Aude en region Occitània. Aumentat per la rigòla de la montanha passant per la traucada dels Capmases, es la restanca màger per provesir en aiga lo canal de las Doas Mars.

 Geografia 
Lo lac es situat dins la montanha Negra en partit sus Sant Ferriòl, comuna de Revèl (Nauta Garona), una segonda partida sus la comuna de Sorese (Tarn), una tresena partida sus la comuna de Vaudrulha (Nauta Garona) e una derrièra partida sus la comuna dels Brunèls (Aude). Un barratge situat dins la comba de Vaudrulha sus una barra rocasuda permet de restancar las aigas del lac.

 Istòria 
esquèrra|vinheta|Estèla dedicada a Pèire Paul Riquet près du lac de Sant Ferriòl
Aquela restanca foguèt bastida per Pèire Pau Riquet entre 1667 e 1672 per provesir en aiga lo canal de la doas Mars mejans la rigòla de la plana, nom donat al bessal que davala fins al pas de Naurosa. Mas lo volum de la retenguda demora insufisent. Après sa virada d'inspeccion en 1685, Vauban decidís d'escavar la traucasa dels Campmases e d'auçar la retenguda per crear una sèrva d'aiga sus 67 ha e d’una cabença de 6 milions de mètres cubics.

Al sègle XIX, se tornèt far las tampas de la passièra a l'identic en bronze. Permeton de contraròtlar lo debit d'aiga a la sortida an las meteissas caracteristicas que las ancianas mas amb una capacitat mai grandaMichel Cotte, « Canal du Midi, merveille de l'Europe », édition Belin Herscher, 2003, , page 116.

En 1900, après la crompa per l'Estat del canal de las doas Mars, fòrça tèrras se tornan vendre coma las 200 ectaras bosacadas a l'entorn del lac. Una « Societat immobiliària de la Montanha Negra » volgava i far bastir un centre de léser amb ostalariá, un casinò e un lotejament pel torisme. Mas lo projècte merma e lo lac ven en 1930 un centre de léser mai modèste amb de tennís, vela e natacionMichel Cotte, « Canal du Midi, merveille de l'Europe », édition Belin Herscher, 2003, , page 134.

Dempuèi 1997, es inscrich als monuments istorics de França.

 Descripcion 
Una restanca, la primièra d'aquel tipe d’Euròpa d'aquela importançaSource Midi-Pyrénées info n⁰47 page 22 et 23, es edificada amb tres parets: un primièr en amont de 29,25 m de naut e de 3,90 m d'espessor, puèi un segond de 871 mètres de longor sus 35 mètres de nautor e 10 m d'espessor e fin finala un tresen en aval de 29,25 m de naut e 2,80 m d'espessor. Aqueles parets son constituits de granit talhat. Entre cada paret, un espaci de 60 mètres de larg es emplit de brisum de ròca e d'argila. Mai, quatre sosterrens permeton d'accedir a las tampas e canèlas de sortidaCorinne Labat et Gilles Bernard, Le Canal du Midi, du  au , Éd. . Una rigòla de contorn es escavada al sud del bacin de retenguda per permetre vojar lo demai d'aiga cap al Laudòt.

 Activitats toristicas 
vinheta|Banh dins lo lac Sant Ferriòl
Un musèu bastit près de la passièra permet de descobrir l'istòria de la construccion del canal de la doas MarsMusée et Jardins du Canal du Midi.
 Pesca esportiva o de léger
 Banh
 Vela

 Ligams extèrnes 
 Bacin de Sant Ferriòl sul canaldumidi.com

 Vejatz tanben 
 Canal de las doas Mars
 Pèire Paul Riquet
 Traucada dels Campmases
 Rigòla de la montanha

 Nòtas e referéncias 

Categoria:Estanh d'Aude